stanford-oval/wikipedia huggingface dataset:
ג'ון סיבן
ביוגרפיה > ההישג המטאורי

ההכנות לאולימפיאדת לוס אנג'לס (1984) נמשכו במרץ. במשחקים עצמם במשחה ל-200 מטר פרפר סיבן שחה במסלול השישי לצדם של רפאל וידאל מוונצואלה, גרוס, ופאבלו מוראלס האמריקאי שיאן העולם ב-100 מטר פרפר. במהלך 150 המטרים הראשונים הוא שמר על שלושת השחיינים המפורסמים. ב-50 המטרים האחרונים ובפיגור קל אחריהם, החל סיבן ל"פתוח מבערים", להגביר מהירות, לסיים ראשון ולזכות במדליית זהב בשיא עולם חדש של 1:57.04 דקות, שיפור של מאית אחת בלבד. הוא סיים לפני גרוס הגרמני 1:57.40 דקות ווידאל 1:57.51 דקות. סיבן שיפר את שיאו האישי ביותר מ-4 שניות. בנוסף, הוא זכה במדליית ארד כששחה במוקדמות 4x100 מטר מעורב (האוסטרלים סיימו במקום השלישי בגמר).
באליפות הפאן פסיפיק בשחייה שנערכה בטוקיו, יפן בשנת 1985 זכה סיבן במדליית כסף במשחה ל-100 מטר פרפר בתוצאה של 53.78 שניות.
באוניברסיאדה שנערכה בקובה, יפן בשנת 1985 זכה סיבן במדליית זהב במשחה ל-100 מטר פרפר בתוצאה של 53.97 שניות, לפני ביונדי (54.03 שנמיות) וגרוס (54.16 שניות).
באליפות הפאן פסיפיק בשחייה שנערכה בבריזביין בשנת 1987 זכה סיבן במדליית כסף במשחה ל-100 מטר פרפר בתוצאה של 54.21 שניות.
באולימפיאדת סיאול (1988) סיים סיבן במקום הרביעי המאכזב עבורו במשחה ל-100 מטר פרפר בתוצאה של 53.33 שניות. המנצח במשחה היה אנתוני נסטי הסורינאמי 53.00 שניות שהפתיע את מאט ביונדי האמריקאי במאית אחת מהר יותר. שלישי סיים אנדי ג'יימסון הבריטי 53.30 שניות. בנוסף, הוא השתתף במשחה ל-4x100 מטר מעורב בתוצאה של 3:45.85 דקות. סיבן לא ניבחר להשתתף במשחה ל-200 מטר פרפר ובכך לא יכול היה להגן על תוארו.
סיבן השתתף גם באולימפיאדת ברצלונה (1992) במשחה ל-100 מטר פרפר. הוא לא הצליח להתברג לגמר כשקבע במוקדמות זמן של 54.67 שניות. בגמר ב' הוא סיים במקום השני (עשירי כללי) בתוצאה של 54.73 שניות. בנוסף, השתתף סיבן במשחה שליחים 4x100 מטר מעורב וסיים במקום השביעי בתוצאה של 3:42.65 דקות.
ראו גם

התפתחות שיא העולם במשחה ל-200 מטר פרפר (ויקיפדיה האנגלית)
הערות שוליים

↑  Young Australian of the Year, Honour roll, Young Australian of the Year 1984, Jon Sieben OAM
↑  SIEBEN, Jonathon Scott, Award:Medal of the Order of Australia, It's an Honour Website
ברייניאק

ערך זה עוסק בברייניאק, דמות מקומיקס. אם התכוונתם לתוכנית הטלוויזיה הבריטית, ראו .
| --- | --- |

ברייניאק, כפי שנראה על עטיפת החוברת Action Comics #868 מאוקטובר 2008, אמנות מאת גארי פרנק ובראד אנדרסון.
 סוג:  נבל-על
 הוצאה לאור:  DC קומיקס
 הופעה ראשונה:  גרסת תור הכסף: Action Comics #242 (יולי 1958) לפני המשבר בזמן: Adventure Comics #335 (ברייניאק-4, אוגוסט 1965) Superboy and the Legion of Super-Heroes #223 (פולסר סטארגרייב, ינואר 1977) אחרי המשבר בזמן: Legionnaires #0 (ברייניאק-5, אוקטובר 1994) גרסאות ארץ-פריים: Teen Titans\Legion Special #1 (ברייניאק-5, נובמבר 2004) Supergirl Vol.7 #10 (ברייניאק-8, אוגוסט 2017)
 הופעה אחרונה:  ברייניאק: Convergence #8 (יולי 2015) פולסר סטארגרייב: Legion of Substitute Heroes Special #1 (יולי 1985) ברייניאק-2: Superman Vol.3 #23.2: Brainiac (נובמבר 2013) ברייניאק-8: Supergirl Vol.7 #13 (נובמבר 2017)
 יוצרים:  אוטו ביינדר, אל פלסטינו
 גילום הדמות:  ג'יימס מרסטרס, סמולוויל ג'סי ראת', סופרגירל (ברייניאק-5)
 מידע
 שם אמיתי:  וריל דוקס
 כינויים:  מילטון פיין, פולסר סטארגרייב, הטרור מקנדור
 סטטוס:  לא פעיל
 מקום לידה:  Colu 
 גזע:  קולואני
 מקצוע:  מדען
 כוחות:  תבונה גבוהה מאוד, המוגבלת רק על ידי הטכנולוגיה הזמינה.
 חבר בקבוצה:  לגיון גיבורי-העל (ברייניאק-5)
 חבר לשעבר בקבוצה:  ליגת אנטי-צדק (ברייניאק) לגיון האבדון (ברייניאק-8)
 דמויות קשורות
 משפחה:  ברייניאק-2 (וריל דוקס השני, שכפול) ברייניאק-3 (לייריל דוקס, נכד) ברייניאק-4 (קאג' דוקס, צאצא) ברייניאק-5 (קווארל דוקס, צאצא) ברייניאק-8 (אינדיגו, צאצאית)
 אויבים:  סופרמן, Vril Dox, Brainiac 5 
 
ברייניאק (באנגלית: Brainiac) הוא דמות בדיונית של נבל-על שהופיעה בחוברות הקומיקס ביקום DC קומיקס. גרסת תור הכסף של הקומיקס הופיעה לראשונה בחוברת Action Comics #242 מיולי 1958 ונוצרה על ידי הכותב אוטו ביינדר והמאייר אל פלסטינו. ברייניאק הוא יריבו המושבע השני של סופרמן, אחרי לקס לות'ר, וגם יריבם של ליגת הצדק.
השם "ברייניאק" הוא הלחם המילים "בריין" (באנגלית: מוח) ו"מניאק" (באנגלית: מטורף).[דרוש מקור] במרבית הסיפורים בהם ברייניאק מופיע בקומיקס, הוא מתואר כחוצן סייבורג או אנדרואיד. הוא אחראי על מיזעורה וגנבתה של קנדור, עיר הבירה הבדיונית של כוכב הלכת קריפטון ממנו הגיע סופרמן. בכמה מקוויי ההמשכיות, הוא גם אחראי להשמדתו של קריפטון. כתוצאה משכתובו של יקום DC מספר פעמים לאורך העשורים, הופיעו כמה גרסאות של הדמות, כאשר רובן מתוארות כישות הומנואידית בעלת עור ירוק, קרחת ושלוש אלקטרודות זוהרות המקושרות יחדיו במצחה.
דמותו של ברייניאק מדורגת במקום 17 ברשימת מאה נבלי-העל הגדולים של כל הזמנים, לפי אתר IGN. דמותו הופיעה במגוון עיבודים אנימטיביים שנעשו לקומיקס. דמותו של וריל דוקס (ברייניאק) מופיעה החל מעונתה חמישית של הסדרה סמולוויל בגילומו של ג'יימס מרסטרס, ודמותו של קווארל דקס (ברייניאק-5) מופיעה החל מעונתה השלישית של הסדרה סופרגירל בגילומו של ג'סי ראת'.
ביוגרפיה בדיונית

קיימות מספר גרסאות שונות לדמותו של ברייניאק. על פי העלילה שפורסמה ביולי 1958, ברייניאק הוא ישות חוצנית דמוית אדם ירוק וקירח אשר הגיע לכדור הארץ במטרה לחטוף ערים שלמות ולהעבירן לכוכב שבו שלט. הוא עשה זאת על ידי כיווץ הערים השונות ושמירתן בבקבוקים כדי שיוכל להגדיל אותן חזרה לגודלן המקורי בכוכב שלו.
בזמן שסופרמן נלחם בברייניאק הוא גילה שהנבל ביקר אף בקריפטון, כוכב הבית של סופרמן, והוא מחזיק בבירת הכוכב קנדור מכווצת בבקבוק. סופרמן מצליח לבסוף להביס את ברייניאק תוך כדי הקרבת העיר הקריפטונית ולשחזר את ערי כדור הארץ. עם התקדמות העלילה התברר שבריינאק הוא רק מכונה שנבנתה בעולם מרוחק בשם "קולו" בתור מרגל.
לפי גרסה אחרת, ברייניאק הוא בעצם הבינה המלאכותית של המחשב הראשי של קריפטון, אשר הפעיל כמעט כל דבר בכוכב הלכת והיה מקור לכל המידע בקריפטון. ברייניאק ידע שקריפטון עומד לפני השמדה ושנותרו לו אך שעות ספורות. את התאוריה הזו שטח ג'ור-אל המדען, אביו של סופרמן, בפני המועצה, הגוף השלט בכוכב הלכת. המועצה פוסלת את דברי ג'ור-אל כאשר ברייניאק אומר שהאפשרות להכחדת הפלנטה אינה סבירה. ג'ור-אל מגלה שהסיבה שהמחשב שיקר למועצה, היא שהמחשב יודע שלכוכב נותרו אך שעות ספורות להתקיים, ולכן הוא מעדיף להעביר את כל הקבצים שלו ללוויין, במקום להציל את הפלנטה.
ביוגרפיה בדיונית > אחרי המשבר בעולמות האינסופיים

כמו שאר הדמויות ביקום DC, גם ברייניאק עבר שינוי קיצוני בעקבות התפתחות הקומיקס ושינוי הדמויות בו. בגרסה אחרת של הקומיקס ברייניאק התחיל כמדען בעולם "קולו" בשם ווריל דוקס. ווריל ניסה להמריד את אוכלוסיית העולם כנגד מחשב העל "טירנוס", ששלט בתושבי הכוכב. הוא נכשל ונידון למוות. ברגעיו האחרונים התודעה שלו יצרה קשר עם בדרן קרקס, מילטון פיין, בעל יכולות שכליות גבוהות ששם הבמה שלו היה "ברייניאק" (גאון). ברייניאק גילה שנוזל מבסיס המוח עוזר לו לפתח אף יותר את יכולת המחשבה שלו ויצא למסע לשאוב כמה שיותר. תהליך שכמובן השאיר קורבנותיו מתים.
לברייניאק מספר הופעות אורח בסדרות משנה של יקום DC, כמו למשל ציפורי הטרף, שם נתווספו לכוחותיו היכולת להשתיל וירוס קיברנטי בגוף מארח אנושי (בסיפור Birds of Prey: The Battle Within), ולהשתלט עליו באופן הדרגתי. יכולת זו הופיעה מאוחר יותר גם בסמולוויל.
אזכור במדיות אחרות > סמולוויל

בדרמת גיבורי-העל סמולוויל מתוארת גרסה משולבת של ברייניאק ממספר מקורות קומיקס. ברייניאק הופיע לראשונה בעלילה בתחילת העונה החמישית, כפרופסור להיסטוריה באוניברסיטה המרכזית של קנזס, תחת השם הבדוי מילטון פיין. בסדרה הוא מפגין את יכולתו לשנות צורה, ומתואר כ"מרכב מוח הידודי" (Brain Interactive Construct), מחשב על שהומצא בידי משפחת אל במטרה לשלוט היטב בקריפטון ולהילחם בצרים עליו. לפיין אין דמות אנושית קבועה, אם כי הוא מעדיף מפעם לפעם לחזור לאותו אוואטר - ולעיתים לשכפלו פעמים רבות על מנת להטעות את אויביו, תוך ניצול טכנולוגיה קריפטונית ששרדה.
פיין יצר קשר עם קלארק קנט וניצל את חולשותיו כנגדו, מתחזה לידיד. כעבור תהפוכות עלילתיות שונות נדמה שהוא נהרס סופית, אך הוא מופיע במפתיע כדי להכין את לקס לות'ר הצעיר להיות כלי הקיבול האנושי לרוחו של זוד, גנרל מרושע מקריפטון. הבחירה בלקס היא ברירת מחדל, לאחר שפיין לא הצליח לשכנע את קלארק להיות כלי הקיבול. על מנת לממש את מזימתו להחזיר לחיים את זוד, פיין משחרר וירוס שפוגע במערכות טכנולוגיה בכדור הארץ. בניסיון לעצור אותו מנסה קלארק להשתמש בפגיון שמצא במבצר הבדידות, אך בעודו הורס את ברייניאק/פיין, מצליח זוד להשתלט על גופו של לקס.
שאריותיו של ברייניאק, כעת לא יותר מאפר מתכתי, נשמרות על ידי תעשיות לות'ר למחקר, והמחיר הוא חזרתו האיטית של ברייניאק לחיים בעונה השביעית. חי מגוף לגוף, ברייניאק מתחזק ככל שהוא סוחט יותר מתכות מגופי יונקים, ואף מצליח להחזיק צורה אנושית שוב.
בסוף העונה השביעית מוכנע ברייניאק שוב על ידי קלארק, אך רק לאחר שהצליח להרעיל את קלואי בווירוס קיברנטי. בעונה השמינית נסיונותיו של קלארק לרפא את קלואי מהוירוס גורמות לזיהום של מבצר הבדידות - ושוב חלק מברייניאק מצליח לשרוד ולמצוא מארח חדש. בפרק 11 בעונה השמינית, Legion, מצליח ברייניאק להשתלט שוב על גופה של קלואי ולהוסיף לה כוחות על. הוא משתמש בה כדי להכין את דומסדיי מחד ולהניא את קלארק מלפגוע בו מאידך. קלארק אכן מסרב לפגוע בקלואי, ומצליח לשאוב ממנה את ברייניאק תוך סיוע של חברי הלגיון, שהגיעו מהמאה ה-31. ברייניאק נלקח לעתיד בסוף הפרק, ונרמז בו כי יתוכנת מחדש לברייניאק 5. את מילטון/ברייניאק גילם השחקן ג'יימס מרסטרס.
אזכור במדיות אחרות > משחקי וידאו

ברייניאק הוא הנבל הראשי במשחקי-הווידאו Lego Batman 3: Beyond Gotham משנת 2014, ו-Injustice 2 משנת 2017.
ראו גם

הקטור האמונד
המנהיג - דמות בדיונית של חברת מארוול קומיקס המתחרה
הערות שוליים

↑  Top 100 Comic Book Villains of All Time: #17 - Brainiac
בעיית קבוצת קודקודי המשוב

בתורת הגרפים, קבוצת קודקודי משוב היא קבוצת קודקודים בגרף שהסרתם מהגרף תיצור גרף ללא מעגלים. במילים אחרות, כל קבוצת קודקודי משוב מכילה לפחות קודקוד אחד של כל מעגל בגרף.
בעיית קבוצת קודקודי המשוב היא הבעיה הבאה: בהינתן גרף ומס' טבעי k, האם קיימת קבוצת משוב בגרף בגודל k? בעיה זו היא NP-שלמה בתורת הסיבוכיות. זו אחת מ21 הבעיות ה-NP-שלמות של קארפ, הבעיות הראשונות שהוצגו כבעיות NP-שלמות. לבעיה זו יש שימושים רבים במערכות הפעלה, בסיסי נתונים ותכנון שבב אלקטרוני מסוג VLSI.
הגדרה פורמלית

בעיית ההכרעה הזו מוגדרת באופן הבא:
|X|\leq k
הגרף  G ללא הקודקודים מהקבוצה  X הוא חסר מעגלים
כלומר, הגרף  G[V\setminus X] שנשאר אחרי הסרת הקודקודים מהקבוצה  X הוא יער מושרה (גרף ללא מעגלים). לכן, מציאת קבוצת המשוב המינימלית בגרף שקולה למציאת היער המושרה המקסימלי בגרף.
NP-קושי של הבעיה

ריצ'רד קארפ הראה בשנת 1972 כי הבעיה בגרף מכוון היא NP-קשה. הרדוקציה שקארפ עשה מראה גם את הNP-שלמות של בעיית קבוצת קודקודי המשוב עבור גרף לא מכוון. בעיית קבוצת קודקודי המשוב יכולה להיפתר בזמן פולינומי בגרפים שדרגתם היא לכל היותר 3.
הבעיה של מחיקת הקבוצה הכי קטנה של צלעות בגרף על מנת להפוך אותו לגרף חסר מעגלים שקולה למציאת עץ פורש, מה שיכול להתבצע בזמן פולינומי. לעומת זאת, הבעיה של מציאת צלעות בגרף מכוון, ונקראת בעיית קבוצת צלעות המשוב (אנ'), היא NP-שלמה.
אלגוריתם מדויק

בעיית הNP-אופטימיזציה המתאימה למציאת גודל של קבוצת קודקודי משוב ניתנת לפתרון בזמן  O(1.7347^{n}), כאשר  n הוא מספר הקודקודים בגרף. אלגוריתם זה מחשב יער מושרה מרבי, וכאשר יער כזה מתקבל, המשלים שלו הוא קבוצת קודקודי משוב מינימלית. מספר קבוצות קודקודי משוב מינמליים בגרף חסום על ידי  O(1.8638^{n}). ניתן עדיין למצוא קבוצת קודקודי המשוב בגרף מכוון בזמן  O(1.9977^{n}), כש n זה מספר הקודקודים בגרף המכוון.
אלגוריתם קירוב

בעיה זו היא APX-שלמה (נובע ישירות מAPX-שלמות של בעיית כיסוי קודקודים). אלגוריתם הקירוב הטוב ביותר עבור הבעיה עם גרף לא מכוון פותרת את הבעיה עם פרמטר קירוב 2, על סמך משפט Becker-Geiger.
יישומים במערכות הפעלה

במערכות הפעלה, קבוצת משוב קודקודי משחקת תפקיד מרכזי בחקר שחזור קיפאון (Deadlock). בגרף הwait-for (אנ') של מערכת הפעלה, כל מעגל מכוון מתאים למצב קיפאון. על מנת לפתור את כל מצבי הקיפאון השונים, יש צורך לבטל תהליכים חסומים. קבוצת קודקודי המשוב המינימלית בגרף הזה היא המספר המינימלי של תהליכים שיש לבטל.
הערות שוליים

↑  גרף ללא מעגלים הוא גרף שבו לא ניתן להגיע מאף קודקוד לעצמו תוך טיול על צלעות קיימות בגרף
↑  Ueno, Kajitani & Gotoh (1988); Li & Liu (1999)
↑  Karp (1972)
↑  Fomin & Villanger (2010)
↑  Fomin & Villanger (2010)
↑  Razgon (2007).
↑  Dinur & Safra 2005
↑  Becker & Geiger (1996)
↑  Silberschatz, Galvin & Gagne (2008)
ג'. ק. באטרפילד

ג'ורג' קנת' באטרפילד הבן (באנגלית: .George Kenneth Butterfield Jr; נולד ב-27 באפריל 1947) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת קרוליינה הצפונית, בשנים 2022-2004. טרם היבחרו לקונגרס בבחירות מיוחדות שירת כשופט-עמית בבית המשפט העליון של קרוליינה הצפונית.
ביוגרפיה

באטרפילד נולד וגדל בעיר וילסון שבקרוליינה הצפונית, שהייתה אז מופרדת גזעית. באטרפילד הוא נצר למשפחה אפרו-אמריקאית בולטת בעלת היסטוריה ארוכה בקרוליינה הצפונית. שני הוריו של באטרפילד היו אמריקאים רב-גזעיים. סבו מצד אמו, ג'ו דייוויס, היה צאצא של נישואים בין-גזעיים בין שפחה שחורה (ג'ודה דייוויס) לגבר לבן. אמו, אדי, לימדה בבית ספר יסודי במשך 48 שנים בכמה מהקהילות העניות ביותר בקרוליינה הצפונית. אביו של באטרפילד, ג'. ק. באטרפילד האב, היה מהגר מברמודה. ב-1953 היה אביו לאפרו-אמריקאי הראשון שנבחר למועצת העיר בווילסון ולנבחר הציבור השחור הראשון במזרח קרוליינה הצפונית מאז תקופת השיקום.
באטרפילד סיים את לימודיו בבית הספר התיכון צ'ארלס ה. דרדן שבעיר הולדתו. בהמשך השלים לימודי תואר ראשון במדע המדינה ובסוציולוגיה מהאוניברסיטה המרכזית של קרוליינה הצפונית (NCCU). בתקופתו ב-NCCU היה באטרפילד פעיל חברתי למען רישום מצביעים, והתמקצע בתיאום פעולות לרישום מצביעים בדרהאם וארגון צעדות סטודנטים מקפיטול מדינת קרוליינה הצפונית בראלי אל בית המשפט העילון של מחוז וילסון כדי להסב את תשומת הלב הציבורית לחשיבות רישום מצביעים. לאחר שקיבל תואר ראשון למד בבית הספר למשפטים של NCCU, שם היה למוסמך אוניברסיטה בתחום זה ב-1974. בשנים 1968–1970 שירת בצבא ארצות הברית, והוצב במתקן של בסיס פורט בראג בפאייטוויל.
ב-20 ביולי 2004 נבחר באטרפילד אל בית הנבחרים של ארצות הברית בבחירות מיוחדות שנערכו במטרה למלא את שארית כהונתו של פרנק בלאנס (אנ'), שהתפטר בעקבות מצבו הבריאותי הרעוע. באטרפילד ניצח את גרג דוריטי, מועמד המפלגה הרפובליקנית, ואת המועמד הליברטריאני טום אייזנמנגר. באטרפילד הושבע לתפקיד ב-21 ביולי 2004. באותו יום בו ניצח בבחירות המיוחדות הוסיף להיבחר כמועמד מפלגתו בבחירות הסדירות שבנובמבר, בהן התמודד בשנית מול דוריטי ונבחר לתקופת כהונה מלאה עם 64% מקולות הבוחרים.
בספטמבר 2021 דווח כי לאחר התדיינות עם מחלקת הבריאות ושירותי האנוש של ארצות הברית, יוקצבו כשישה מיליון דולר אמריקאי לשמונה מרכזי בריאות קהילתיים במזרח קרוליינה הצפונית, במחוז הקונגרס אותו מייצג באטרפילד. בנובמבר אותה שנה הכריז באטרפילד על פרישתו מהחיים הפוליטיים ועל כוונתו שלא להתמודד לתקופת כהונה נוספת בבית הנבחרים. לפיכך, כהונתו נחתמה עם התפזרות הקונגרס ה-117 של ארצות הברית בראשית ינואר 2023.
ב-30 בדצמבר 2022 התפטר ממושבו בבית הנבחרים כארבעה ימים טרם סיום כהונתו בין כה וכה, בשל תחילת עבודתו במשרד שדלנות בוושינגטון הבירה.
הערות שוליים

↑  קונראד הוייט, Health centers in Eastern Carolina to get almost $6 million in rescue plan funding, באתר WITN‏, 29 בספטמבר 2021 (באנגלית)
↑  בריאן אנדרסון, NC Democrat Rep. G.K. Butterfield to retire; new district is considered a toss-up, באתר USA Today‏, 18 בנובמבר 2021 (באנגלית)
↑  מריאנה אלפארו, Democratic Rep. G.K. Butterfield announces retirement, lashes out at North Carolina GOP’s ‘partisan map’, באתר וושינגטון פוסט, 18 בנובמבר 2021 (באנגלית)
↑  אמילי ברוקס, Butterfield resigns from Congress ahead of starting lobbying job, באתר The Hill‏, 30 בדצמבר 2022 (באנגלית)
| --- | --- |
בקרת זהויות :  LCCN: no2011030058  SNAC: w66k08v2  US Congress: B001251  VIAF: 168484764   WorldCat (עם VIAF): 168484764
ברנד שוסטר

ברנד שוסטר (גרמנית: Bernd Schuster; נולד ב-22 בדצמבר 1959 באאוגסבורג, גרמניה המערבית), הוא כדורגלן עבר ומאמן כדורגל גרמני בהווה.
שוסטר היה שחקן מפתח בברצלונה בשנות ה-80, כאשר הוביל משחקים בתור קשר והבקיע שערים רבים. לנשיא ברצלונה באותה תקופה, ז'וזפ ליואיס נונייז, וכן למאמנים רבים (בהם: הלניו הררה, אודו לאטק, טרי ונבלס ולואיס אראגונס) היו קשרים לא קלים עם שוסטר. כאשר היה בן 21, בשנת 1981, נפצע שוסטר קשה במשחק מול אתלטיק בילבאו בידי אנדוני גויקוצ'יאה הספרדי ורמת המשחק שלו ירדה. המעבר שלו לריאל מדריד ב-1988 היה שנוי במחלוקת עקב היריבות הגדולה ששוררת בין המועדונים.
קריירה כשחקן

שוסטר החל את דרכו ב-1978 בקלן, לאחר מספר הופעות מוצלחות עם נבחרת הנוער של גרמניה, בגיל 18 בלבד. הוא היה חלק מהנבחרת הגרמנית בזכייה ביורו 1980 שהתקיים באיטליה. בעקבות אותן הופעות בנבחרת הגרמנית, קיבל שוסטר את "כדור הכסף", בתור שחקן הכדורגל האירופאי הטוב ביותר לשנת 1980 אחרי זוכה כדור הזהב, קרל היינץ רומניגה. בשנת 1980, עזב שוסטר את קלן, עקב מעבר לקבוצת הכדורגל הספרדית, ברצלונה. בברצלונה היה 8 שנים, תחילה כבורג המרכזי בקישור הקבוצה אך בעיות במערכות היחסים עם המאמנים והנשיא ערערו את מקומו בקבוצה. בגמר גביע אירופה לאלופות 1986 הוחלף שוסטר בז'וזפ מורטאיה על ידי המאמן טרי ונבלס, וכתגובה עזב שוסטר את האצטדיון וטס חזרה לברצלונה ללא יתר הקבוצה. כעונש, ונבלס לא שיתף את שוסטר כל זמן שהיה מאמן והוא שב לשחק רק תחת המאמן לואיס ארגונס כשנה וחצי לאחר האירוע.
במהלך הקריירה שלו, שיחק שוסטר במועדונים כמו ריאל מדריד, אתלטיקו מדריד ובאייר לברקוזן. ב-2004 בחר ארגון אופ"א לרגל 50 שנה להיווסדות הארגון את הכדורגלן האירופאי הטוב ביותר ב-50 השנה האחרונות בפרס הנקרא כדורגלן היובל של אופ"א, שוסטר הגיע למקום ה-40.
קריירה כשחקן > סילוק מהנבחרת

שוסטר הופיע ב-21 משחקים במדי הנבחרת הגרמנית לפני שסולק מהנבחרת בגיל 24, עקב חילוקי דעות עם התאחדות הכדורגל הגרמנית, מאמן הנבחרת הגרמנית, יופ דרוואל, וחברי קבוצה ביניהם פאול ברייטנר.
קריירה כשחקן > הופעה מחודשת

הגביע האחרון שבו זכה שוסטר עם הנבחרת הגרמנית היה ב-1980 ביורו שנערך באיטליה.
שוסטר חתם באתלטיקו מדריד, בתקופה קשה של הקבוצה בשנת 1990. מהלכיו המדויקים עזרו לשיפור הקבוצה וחזרתה לקבוצה ידועה ובולטת.
לאחר שלוש עונות, חזר שוסטר לארץ מולדתו, גרמניה, וחתם לשלוש עונות בקבוצת הכדורגל הגרמנית, באייר לברקוזן. למרות תרומתו של שוסטר, הקבוצה לא הצליחה להגיע לבונדסליגה ולא זכתה לפרסום רב. בעקבות ביצועיו, בעם הגרמני התחולל רצון ששוסטר יהיה חלק מהנבחרת הגרמנית במונדיאל בשנת 1994.
קריירת אימון

לאחר פרישתו כשחקן בשנת 1997, אימן שוסטר בהצלחה מועדון גרמני קטן בקולון. לאחר מכן, אימן את קבוצתו הראשונה, קלן, בליגה השנייה בגרמניה, ומשום שלא הצליח להעלות את הקבוצה לבונדסליגה, עזב. בשנת 2000, הגיש בקשה לאמן את המועדון הסקוטי דנדי, אך יושב ראש הקבוצה דחה את בקשתו. ב-2001, קיבל הצעה לאמן את חרס, מועדון קטן בדרום ספרד, אותה הוא קיבל, ואימן את המועדון בהצלחה במשך שנתיים; שתי העונות הטובות ביותר בהיסטוריה של המועדון. עם זאת, נחל כישלון בניסיונו להעלות את הקבוצה לליגה הראשונה. משום שלא קיבל הצעות משביעות רצון, הסכים לאמן את שחטיור דונצק, מועדון באוקראינה, והביא אותו למצב של ניצחונות רבים ורצופים. בכל אופן, הקבוצה לא הצליחה לזכות באליפות ולא להגיע לגמר ליגת האלופות בקרב עם לוקומוטיב מוסקבה. שוסטר פוטר שבוע לפני שזכתה הקבוצה בגביע האוקראיני בשנת 2004.
בקיץ 2004, חזר שוסטר לספרד, ואימן את לבאנטה. היושב ראש הקבוצה פיטר אותו לאחר שלבאנטה הייתה רחוקה 5 נקודות מעל הקו האדום, 5 משחקים לפני תום העונה. לבאנטה לא הצליחה לנצח במשחקים הבאים וירדה ליגה.
בקיץ 2005, הגיע לאמן את חטאפה, מועדון קטן ממדריד, ואותה עונה הייתה הטובה ביותר בהיסטוריה של המועדון, הקבוצה הגיעה למקום השביעי בליגה.
ב-9 ביולי 2007, הפך שוסטר למאמנה של קבוצת הכדורגל הספרדית, ריאל מדריד. הוא נדרש לבטל את חוזהו עם חטאפה תמורת 480,000 אירו, סכום אותו שילם מכספו האישי. בעונת 2007-08 הוביל את ריאל מדריד לזכייה באליפות ספרד. תחת הנחייתו, שיחקה ריאל מדריד כדורגל יפה, עם הגנה חזקה, ללא הפסדים בבית, ותבוסה על היריבה הגדולה שלהם, ברצלונה, במועדון הביתי שלהם, הקאמפ נואו, משער של ז'וליו בפטיסטה, ניצחון שהגדיל את הפער בינם לבין המקום השני (ברצלונה) ל-7 נקודות. שוסטר שיפר את סגנון המשחק של הקבוצה באופן משמעותי.
עונת 2008-2009 נפתחה בשורה של תוצאות מאכזבות ובגינן פוטר שוסטר על ידי הנהלת הקבוצה, ב-9 בדצמבר 2008.
ב-14 ביוני 2013 חתם שוסטר ל-5 שנים כמאמנה של מאלגה מהליגה הספרדית. במאי 2014 עזב את מאלגה.
ב-19 במרץ 2018 מונה למאמן דליאן ייפאנג מליגת העל הסינית. בשנת 2019 עזב את התפקיד
חיים אישיים

במהלך שנותיו כשחקן, התחתן שוסטר עם חברתו לחיים, גבי ובן לילה הפכו חיי הזוגיות למתוקשרים במיוחד. לגבי היה מוניטין שנוי במחלוקת, שהחמיר כאשר החלה לעבוד כסוכנתו האישית של שוסטר. במהלך שהות הזוג בספרד ובשנותיו בברצלונה, גבי נודעה בהתערבותה הבוטה בקריירה של בעלה וזכורות במיוחד הצהרותיה בפומבי נגד מאמן ברצלונה, אודו לאטק, ומאמן הנבחרת הלאומית הגרמנית דאז, ג'אפ דרוול. אף על פי שרשמית הזוג עדיין נשוי, משנת 2008 חיים בני הזוג בנפרד ושוסטר מנהל מערכת יחסים עם בת זוג חדשה. לשוסטר ארבעה ילדים מאשתו.
תארים

תארים כשחקן:
יורו 1980 עם גרמניה – 1980
גביע אירופה למחזיקות גביע – 1982
גביע המלך הספרדי 1981, 1983, 1988, 1989, 1991, 1992
אליפות ספרד 1985, 1989, 1990
פרס דון בלון לזר המצטיין בליגה הספרדית – 1985, 1991
כדור הזהב – מקום שני 1980, מקום שלישי 1981, 1985
תארים כמאמן:
2008 – אליפות הליגה הספרדית
2008 – גביע הסופר קופה הספרדי
ברנקו ואן דן בומן

ברנקו ואן דן בומן (נולד ב-21 ביולי 1995) הוא כדורגלן הולנדי המשחק כקשר באייאקס אמסטרדם.
קריירת מועדונים

ואן דן בומן נולד באיינדהובן והתחיל את הקריירה שלו במחלקת הנוער של אייאקס. ב-4 במרץ 2011, חתם על חוזה מקצועי ראשון ל-3 שנים במועדון.
בעונת 2013/2014, החל ואן דן בומן לשחק בקבוצת הנוער עד גיל 19 של אייאקס, ואף שותף ב-3 משחקים בליגת האלופות לנוער. בנובמבר 2013, ערך את הופעת הבכורה שלו בקבוצת המילואים של אייאקס יונג אייאקס בליגה השנייה בהולנד. בינואר 2014 קודם רשמית לסגל יונג אייאקס.
ביוני 2014, חתם ואן דן בומן באיינדהובן מהליגה השנייה בהולנד. באוגוסט 2014, ערך את הופעת הבכורה שלו במועדון, בניצחון 0–3 על אמן.
באוגוסט 2020, עזב ואן דן בומן לראשונה את הולנד וחתם בטולוז הצרפתית מהליגה השנייה תמורת 350,000 אירו. בעונת 2020/2021, היה שחקן מפתח בקישור של טולוז, ורשם 5 שערים ו-7 בישולים. בעונת 2021/2022, שיפר משמעותית את מספריו עם 12 שערים ו-21 בישולים, שיא הליגה הצרפתית השנייה.
במאי 2023, חתם ואן דן בומן על חוזה ל-4 שנים באייאקס, המועדון בו התחיל את הקריירה.
הערות שוליים

↑  Branco van den Boomen voor 3 jaar naar Toulouse FC, gelderlander
ברט אנדרסון

| --- | --- |

ברט אנדרסון
 לידה:  29 בספטמבר 1967 (בן 57) Lindfield, הממלכה המאוחדת 
 שם לידה:  ברט לואיס אנדרסון
 מוקד פעילות:  הממלכה המאוחדת 
 תקופת הפעילות:  מ-1989
 מקום לימודים:  יוניברסיטי קולג' לונדון 
 עיסוק:  מוזיקאי, מלחין ופסנתרן
 סוגה:  רוק, גלאם רוק, רוק קל, פופ, פופ רוק
 שפה מועדפת:  אנגלית 
 כלי נגינה:  פסנתר, גיטרה
 חברת תקליטים:  Drowned in Sound 
 שיתופי פעולה בולטים:  סווייד ו-The Tears
 www.brettanderson.co.uk
 פרופיל ב-IMDb
 
ברט לואיס אנדרסון (באנגלית: Brett Anderson; נולד ב-29 בספטמבר 1967) הוא זמר וכותב שירים בריטי, סולן הלהקות סווייד ו-The Tears. ב-2007 הוציא את אלבום הסולו הראשון שלו. כיום פועל כסולן ומנהיג להקת סווייד במקביל לקריירת הסולו שלו.
דיסקוגרפיה > אלבומי אולפן

2007 - Brett Anderson (אלבום)
2008 - Wilderness (אלבום)
2009 - Slow Attack
2011 - Black Rainbows
דיסקוגרפיה > אלבומי הופעה

Live at Union Chapel - 2007
Live at Queen Elizabeth Hall - 2007
Live at Koko - 2011
דיסקוגרפיה > אוספים

2017 - Collected Solo Work
ברני ביקרסטאף

| --- | --- |

ביקרסטאף בשנת 2009
 לידה:  11 בפברואר 1944 (בן 80) בנהאם, קנטקי, ארצות הברית
 עמדה:  מאמן, ג'נרל מנג'ר
 גובה:  1.91 מטרים
 מכללה:  אוניברסיטת סן דייגו
 קבוצות כמאמן
 1969–1973 1973–1985 1985–1990 1994–1996 1997–1999 1999–2001 2004–2007 2008–2010 2010–2012 2012 2012 2012–2013 2013–2014:  אוניברסיטת סן דייגו קפיטל/וושינגטון בולטס (עוזר) סיאטל סופרסוניקס דנוור נאגטס וושינגטון בולטס/ויזארדס סנט לואיס סווארם שארלוט בובקאטס שיקגו בולס (עוזר) פורטלנד טרייל בלייזרס (עוזר) לוס אנג'לס לייקרס (עוזר) לוס אנג'לס לייקרס לוס אנג'לס לייקרס (עוזר) קליבלנד קאבלירס (עוזר)
 קבוצות כג'נרל מנג'ר
 1990–1997 2004–2007:  דנוור נאגטס שארלוט בובקאטס
ברנרד טיירון "ברני" ביקרסטאף (באנגלית: Bernard Tyrone "Bernie" Bickerstaff; נולד ב-11 בפברואר 1944) הוא מאמן כדורסל וג'נרל מנג'ר אמריקאי. מאז שנת 1973 משמש לסירוגין כמאמן ראשי, כעוזר מאמן וכג'נרל מנג'ר בקבוצות שונות מליגת ה-NBA. מאזנן הכולל של הקבוצות אותן אימן ב-NBA הוא 419 ניצחונות לעומת 518 הפסדים בעונה הסדירה (44.7%), ו-12 ניצחונות לעומת 21 הפסדים בשלב הפלייאוף (36.4%).
אביו של מאמן הכדורסל ג'יי. בי. ביקרסטאף.
נעורים וקריירת מכללות

ביקרסטאף נולד בעיר בנהאם שבקנטקי. בשנת 1961 החל ללמוד ב"מכללת ריו גראנד" אשר באוהיו, אך כבר לאחר שנה אחת עזב את הלימודים לטובת עבודה במפעל פלדה בקליבלנד. בין השנים 1964–1966 למד באוניברסיטת סן דייגו, ושיחק בקבוצת הכדורסל שלה בעמדת הרכז.